喵星人唔好學!人哋話貓有9條命,呢隻4歲嘅貓貓更加係挑戰極限,因為佢竟然匿埋咗喺個貨櫃入面,連續3星期無嘢食無水飲而奇蹟生還!佢由歐洲嘅Cyprus運送到去Warwick,經過地中海,足足橫越咗2200英里,最後全靠一位員工聽到喵喵聲而發現佢,收養咗佢嘅流浪貓中心負責人話,當貓貓到達時,情況勁危險,唔單止好瘦仲嚴重缺水,啲皮乾到好似禾稈草,大家估計佢全靠舔貨櫃邊滲入嘅水維生,不過好好彩,佢好快已經好返,而家大家都希望佢快啲搵到個好人家收養佢。貓貓,下次小心啲唔好再亂咁走入貨櫃箱玩嘞,9條命都唔夠用呀。 相關資訊【有片】超巨型喵星人好黐身 經常要抱考臂力 (Apr 30, 2017) 日本白麵包咕臣超像真 喵星人好識嘆霸住瞓 (Apr 29, 2017)Read more ›
Post Tagged with: "喵星人"
養喵星人係一生一世嘅事,無論佢有殘疾都一樣要永遠照顧佢。外國攝影師 Monika Małek為影咗一輯相集,入面所有嘅喵星人都有身體缺陷,例如斷咗腳、盲咗眼,但每一隻依然係咁可愛,咁嗲,依然會靜靜咁幫自己舔毛,氹主人開心。Monika有句嘢講得好好,佢話希望大家唔需要特別關心佢哋或者忽視佢哋,只要將佢哋視為平常嘅喵就已經係最好。所以喺佢輯相入面,你會發現所有喵星人一樣走得跳得,每隻都咁可愛。 相關資訊嚇爆啲喵 日本貓臉面膜下周發售 (Apr 28, 2017) 【條片好好睇】日本影貓專家 記錄6個國家影喵點滴 (Apr 28, 2017)Read more ›
喵星人有好多奇怪嚐好,其中一樣就係聞臭腳!一返到屋企除鞋佢就搵個頭刷你隻臭腳,到你沖完沖香噴噴出嚟時,佢騷都唔騷你,一睇,佢居然瞓喺你對臭鞋上面,仲要兩隻手插咗入鞋窿入面好enjoy‥‥‥網上搜羅咗大量喵星人玩鞋嘅怪異行為,全部斷正,有啲仲攬住隻鞋好肉緊驚死人搶佢咁。最令我欣賞嘅,都係佢哋嗰份自我,就算比人發現都無所謂,我係鍾意臭鞋臭腳呀,有乜問題呀?鬼叫我四隻腳都唔臭咩? 相關資訊日本喵星人奇怪坐姿陪打機 宇宙最嗲Twitter熱傳 (Apr 17, 2017) 日本喵星人搶鏡成功 挑戰獅子豹哥Twitter熱傳 (Apr 15, 2017)Read more ›
喵星人之所以喺網絡上面咁受歡迎,係有原因架,佢哋嘅一舉一動自我得嚟又出人意表,好似喺日本呢兩日最紅就係呢隻灰色貓嘞,[email protected],當日佢準備洗碗,點知一行埋去就見到自己隻貓坐喺鋅盆入面,仲要兩隻手吊喺外邊fing fing吓好悠閒,嚇到佢即刻放低碗碟,撲去拎返部相機出嚟影底佢。不過睇嚟喵星人對佢嘅行為似乎無乜反應,btw,乜咁坐舒服啲咩? 相關資訊【有片】日本18歲美少女Pro Gamer 打《Street Fighter V》把聲好可愛 (Apr 30, 2017) 【有片】同悟空鬥波 比達藝人「R藤本」試玩《龍珠Z》VR (Apr 30, 2017)Read more ›